CELEX: 32011R1029
Language: sk
Date: 2011-10-13 00:00:00
Title: Nariadenie Komisie (EÚ) č. 1029/2011 z  13. októbra 2011 , ktorým sa ustanovuje zákaz výlovu rýb druhu čertovité v zónach VIIIa, VIIIb, VIIId a VIIIe plavidlami plaviacimi sa pod vlajkou Belgicka

18.10.2011   
            
            
               SK
            
            
               Úradný vestník Európskej únie
            
            
               L 271/5
            
         NARIADENIE KOMISIE (EÚ) č. 1029/2011
   z 13. októbra 2011,
   ktorým sa ustanovuje zákaz výlovu rýb druhu čertovité v zónach VIIIa, VIIIb, VIIId a VIIIe plavidlami plaviacimi sa pod vlajkou Belgicka
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (2), sa ustanovujú kvóty na rok 2011.
            
         
               (2)
            
            
               Podľa informácií, ktoré Komisia dostala, sa výlovom populácie uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe vyčerpala kvóta stanovená na rok 2011.
            
         
               (3)
            
            
               Je preto nevyhnutné zakázať rybolov v súvislosti s touto populáciou,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená členskému štátu uvedenému v prílohe k tomuto nariadeniu na populáciu uvedenú v danej prílohe na rok 2011 sa považuje za vyčerpanú odo dňa uvedeného v danej prílohe.
   Článok 2
   Zákazy
   Rybolovné činnosti v súvislosti s populáciou uvedenou v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v tomto členskom štáte uvedenom v danej prílohe sa zakazujú odo dňa uvedeného v danej prílohe. Po uvedenom dni sa zakazuje najmä ponechávať na palube, premiestňovať, prekladať alebo vykladať ryby z uvedenej populácie ulovené uvedenými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. októbra 2011
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 24, 27.1.2011, s. 1.
   
      PRÍLOHA
      
                  Č.
               
               
                  40/T&Q
               
            
                  Členský štát
               
               
                  Belgicko
               
            
                  Populácia
               
               
                  ANF/8ABDE.
               
            
                  Druh
               
               
                  čertovité (Lophiidae)
               
            
                  Zóna
               
               
                  VIIIa, VIIIb, VIIId a VIIIe
               
            
                  Dátum
               
               
                  13.8.2011